**A Törökszentmiklós-Szakállas melletti ártéren lévő Fekete nyár természetvédelmi kezelési terve**

1. **Elhelyezkedés:** Törökszentmiklós-Szakállas melletti ártéren, általános mezőgazdasági területen, mezőgazdasági út mellett
2. **Érintett helyrejzi számok**: Törökszentmiklós külterület 0353/5, 0358/13
3. **Térkép vázlata**:



1. **Természetvédelmi kezelési terv**
	1. **Természetvédelmi gyakorlati célkitűzések**

- a botanikai értékű és tájképi jelentőségű idős fa fennmaradásának biztosítása

- a fához kötődő állatvilág megőrzése

- a természeti érték bemutatásának biztosítása

* 1. **Természetvédelmi stratégiák**

A szükséges egészségügyi, állapot-fenntartási beavatkozások folyamatos biztosítása a faegyeden.

* 1. **Természetvédelmi kezelési módok, korlátozások és tilalmak**

Természetvédelmi beavatkozáson kívül egyéb beavatkozások nem végezhetők el a védett területen.

* 1. **Látogatás**

A védett természeti érték szabadon látogatható

* 1. **Oktatás és bemutatás**

Az oktatást és bemutatást elősegítő új információs tábla kihelyezése

* 1. **Kutatás, vizsgálatok**

A tervezési terület egészén jogerős természetvédelmi hatósági engedéllyel lehet kutatást végezni

* 1. **Terület és földhasználat**

A területen minden ipari és bányászati tevékenység tilos.

A tervezési területen új épület és egyéb új építmény csak úgy helyezhető el, ha az a fát és gyökérzetét nem érinti.

A területen új építésű infrastruktúra hálózat csak úgy építhető, ha az a fát és gyökérzetét nem érinti.

A meglévő infrastruktúra hálózat karbantartása során az eredeti állapotot minden esetben helyre kell állítani.

A területen új építésű közmű csak úgy építhető, ha az a fát és gyökérzetét nem érinti.

A meglévő közművek karbantartása során az eredeti állapotot minden esetben helyre kell állítani.

* 1. **A faj védelmét szolgáló kezelési előírások**

A védett természeti értek termőterülete védőövezetnek tekintendő. A védőövezet a törzs és a lombkorona széle által meghatározott terület függőleges vetülete, körben 2 méterrel megnövelve.

Tilos a fát kivágni, élő ágait, gallyait eltávolítani, azt bármi módon károsítani.

Tilos a talajfelszín letermelése, illetve a további földfeltöltés.

A védett fa jelentős mértékű megváltoztatásának engedélyezéséhez a képviselő-testület hozzájárulása szükséges, kivéve, ha a fakivágás balesetveszély-elhárítás érdekében történik.

A védett fa kivágásához hozzájárulás csak annak biológiai pusztulása esetén adható ki, valamint akkor, ha annak állapota a környezetre károsodással járó veszélyt jelent.

Szükséges a fa egyszeri, teljes növény-egészségügyi kezelése, nyesése, odvak kitisztítása, tömedékelése, száraz ágak eltávolítása.

Szükséges a fenntartó jellegű beavatkozások folyamatos biztosítása (hullott ágak és levelek összegyűjtése, esetlegesen bekövetkező, a fa vitalitását súlyosan veszélyeztető rovar- vagy gombafertőzések elleni védekezés; a megfelelő élettér – és a lombkoronának megfelelő földterület – állandó gyommentességének biztosítása).

A védett fán és környezetében növényvédő szereket és más vegyi anyagokat csak a Természetvédelmi Hatóság hozzájárulásával szabad alkalmazni.

A beavatkozásokat (odúkezelés, száradékolás) vegetációs időszakon kívül kell végezni.

* 1. **Közlekedést érintő kezelési előírások**

A fa mellett található mezőgazdasági út nyomvonalát, szélességét csak abban az esetben lehet megváltoztatni, ha az a fát és gyökérzetét nem érinti.

Gépjárművel parkíroznia a fa környezetében tilos.

A gépjárműforgalommal és parkolással kapcsolatos tiltások nem vonatkoznak a kezelési és hatósági feladatokat ellátó gépjárművekre.

* 1. **Adminisztráció**

Védetté nyilvánítás, védelem feloldása.

A jegyző korlátozhatja, felfüggesztheti vagy megtilthatja a védett természeti értéket károsító, vagy súlyosan veszélyeztető tevékenységet. A határozat a jogorvoslatra tekintet nélkül azonnal végrehajthatóvá nyilvánítható.

A Természetvédelmi Törvény értelmében fel kell oldani a természeti érték védettségét, ha annak fenntartását természetvédelmi szempontok a továbbiakban nem indokolják. A helyi védett természeti érték védettségének feloldásához az illetékes természetvédelmi hatóság véleményét be kell szerezni.

A helyi védetté nyilvánítás esetén a települési önkormányzat jegyzőjének a védetté nyilvánító, illetve a védettség feloldásáról rendelkező önkormányzati rendeletet hivatalból el kell küldenie az illetékes természetvédelmi hatóságnak.

* 1. **Munkaterv**
		1. **Középtávú munkaterv**

A kezelési terv érvényességi idejére (2015-2019) vonatkozó időszak alatt a következő eredményeket kell elérni:

* A védett természeti érték egészségi állapotának stabilizálása
* A védett természeti érték környezetének rendbe tétele
	+ 1. **Éves munkaterv**

2015: A Törökszentmiklós, külterület 0353/5 és 0358/13. helyrajzi számú telkek tulajdonosainak értesítése a védett természeti értékről és az ebből adódó korlátozásokról.

A védettséget jelző tábla kihelyezése

Száraz, lehullott gallyak és a lehullott levelek összegyűjtése, gyommentesítés. Sarjak eltávolítása.

2016: Száraz, lehullott gallyak és a lehullott levelek összegyűjtése, gyommentesítés, fenntartó jellegű beavatkozások biztosítása

2017: Száraz, lehullott gallyak és a lehullott levelek összegyűjtése, gyommentesítés, fenntartó jellegű beavatkozások biztosítása

2018: Száraz, lehullott gallyak és a lehullott levelek összegyűjtése, gyommentesítés, fenntartó jellegű beavatkozások biztosítása

2019: Száraz, lehullott gallyak és a lehullott levelek összegyűjtése, gyommentesítés, fenntartó jellegű beavatkozások biztosítása. A kezelési eredmények összegzése. A kezelési terv felülvizsgálata és a következő öt éves ciklusra való elkészítése.

* 1. **A természetvédelmi kezelési terv végrehajtásának ellenőrzése és a terv felülvizsgálata**

A természetvédelmi kezelési tervben foglaltakat Törökszentmiklós Város Jegyzője ellenőrzi.

A kezelési terv felülvizsgálatának időpontja: 2019.

Az új kezelési terv életbe lépésének időpontja: 2020.